Babelscape/SREDFM huggingface dataset:
Ανάκτορο Κρίστιανσμποργκ

Το Ανάκτορο Κρίστιανσμποργκ (δανικά: Christiansborg Slot) είναι ένα ανάκτορο και κυβερνητικό κτήριο στη νησίδα Σλότσχολμεν στη Κοπεγχάγη της Δανίας. Είναι η έδρα του Δανικού Κοινοβουλίου (Folketinget), το Γραφείο του Δανού Πρωθυπουργού και το Ανώτατο Δικαστήριο της Δανίας. Επίσης μερικά τμήματα του ανακτόρου χρησιμοποιούνται από τον Δανό μονάρχη, όπως τα Βασιλικά Δωμάτια Υποδοχής, το Ανακτορικό Παρεκκλήσιο και οι Βασιλικοί Σταύλοι.

Το ανάκτορο είναι έτσι η έδρα για τρεις ανώτερες εξουσίες: την εκτελεστική, τη νομοθετική και τη δικαστική εξουσία. Είναι το μόνο κτήριο στον κόσμο που στεγάζει και τις τρεις εξουσίες της διακυβέρνησης. Έτσι το όνομα Κρίστιανσμποργκ χρησιμοποιείται συχνά ως μετωνυμία για το Δανικό πολιτικό σύστημα και στην καθημερινότητα αναφέρεται ως Rigsborgen (= το κάστρο του βασιλείου) ή πιο απλά Borgen (= το κάστρο).

Το τωρινό κτήριο, το τρίτο με το όνομα αυτό, είναι το τελευταίο από μία μακρά σειρά από διαδοχική κάστρα και ανάκτορα, κατασκευασμένα στην ίδια θέση, από την έγερση του πρώτου κάστρου το 1167. Από τις αρχές του 15ου αιώνα. τα διάφορα κτήρια λειτούργησαν σαν βάση της κεντρικής διοίκησης· ως το 1794 ήταν η κύρια κατοικία των Δανών βασιλέων και μετά το 1849 ως η έδρα του κοινοβουλίου. 

Το ανάκτορο σήμερα φέρει τη μαρτυρία τριών εποχών της Δανικής αρχιτεκτονικής, ως αποτέλεσμα δύο σοβαρών πυρκαγιών. Η πρώτη φωτιά συνέβη το 1794 και η δεύτερη το 1884. Το κύριο μέρος του τωρινού ανακτόρου, που τελείωσε το 1928, είναι σε ιστορικό νεομπαρόκ ρυθμό. Το παρεκκλήσιο χρονολογείται από το 1826 και είναι σε νεοκλασικό ρυθμό. Οι εκθεσιακοί χώροι κτίστηκαν το διάστημα 1738-46 σε ρυθμό μπαρόκ.

Το ανάκτορο Κρίστιανσμποργκ ανήκει στη Δανική Κυβέρνηση και το χειρίζεται η Υπηρεσία Ανακτόρων και Ιδιοκτησιών. Μερικά τμήματα του ανακτόρου είναι ανοικτά στο κοινό.
Δυτική Φριζική γλώσσα

Η Δυτική Φριζική γλώσσα, ή απλά Φριζική γλώσσα (δυτικά φριζικά: "Westerlauwersk Frysk," ολλανδικά: "[Westerlauwers] Fries"), είναι μία Γερμανική γλώσσα που ομιλιέται στην επαρχία Φρίσλαντ, στην Ολλανδία. Είναι μέλος των Φριζικών γλωσσών. Γλωσσικά είναι η κοντινότερη γλώσσα στα Αγγλικά.
Σίμον Μαρτσίνιακ

Ο Σίμον Μαρτσίνιακ (πολωνικά: "Szymon Marciniak", γεν. στις 7 Ιανουαρίου 1981) είναι Πολωνός διαιτητής ποδοσφαίρου. Διαιτήτευσε αγώνες στο Ευρωπαϊκό Πρωτάθλημα του 2016 και στο Παγκόσμιο Κύπελλο του 2018. 

Από τις 20 Ιουλίου 2015 είναι διαιτητής κατηγορίας UEFA Elite.
Ισμαήλ Ουλντ Μπέντε Ουλντ Σεΐχ Σιντίγια

Ο Ισμαήλ Ουλντ Μπέντε Ουλντ Σεΐχ Σιντίγια (Ismail Ould Bedde Ould Cheikh Sidiya, γεννήθηκε στην Μπουτιλιμίτ στις 17 Μαρτίου 1961) είναι πολιτικός της Μαυριτανίας . Διατέλεσε πρωθυπουργός από το 2019 ως το 2020. Ανέλαβε καθήκοντα στις 5 Αυγούστου 2019 και αντικατέστησε τον Μοχάμετ Σαλέμ Ουλντ Μπεσίρ.

Διατέλεσε υπουργός Στέγασης, Πολεοδομικού Σχεδιασμού και Περιφερειακής Ανάπτυξης από το 2009 ως το 2014. Ήταν ένα από τα ιδρυτικά μέλη του κόμματος Ένωση για τη Δημοκρατία.

Παρέμεινε πρωθυπουργός ως τις 6 Αυγούστου 2020, οπότε αντικαταστάθηκε από τον Μοχάμεντ Ουλντ Μπιλάλ.
Νήσοι Ανταμάν και Νικομπάρ

Οι Νήσοι Ανταμάν και Νικομπάρ είναι νησιωτικό αρχιπέλαγος και ενωσιακή επικράτεια της Ινδίας. Αποτελείται από 572 νησιά, εκ των οποίων κατοικούνται τα 37. Είναι μια ομάδα νησιών η οποία βρίσκεται στο σημείο που διασταυρώνεται ο Κόλπος της Βεγγάλης και η Θάλασσα Ανταμάν.

Το αρχιπέλαγος απέχει 150 χιλιόμετρα από το Ατσέχ της Ινδονησίας, ενώ η Θάλασσα Ανταμάν το χωρίζει από τη Ταϊλάνδη και τη Μιανμάρ. Το αρχιπέλαγος αποτελείται από δύο συστάδες νησιών, τα Νησιά Ανταμάν (εν μέρει) και τα Νησιά Νικομπάρ, τα οποία χωρίζονται μεταξύ τους από το κανάλι των Δέκα Μοιρών (ονομάστηκε έτσι από την θέση του ακριβώς στον 10ο βόρειο παράλληλο). Τα Ανταμάν βρίσκονται βόρεια του προαναφερόμενου γεωγραφικού πλάτους, ενώ τα Νικομπάρ βρίσκονται νότια από αυτό το γεωγραφικό πλάτος. Η απόσταση που χωρίζει τις δύο συστάδες νησιών είναι 179 χιλιόμετρα. Η θάλασσα Ανταμάν βρίσκεται στα ανατολικά του αρχιπελάγους, ενώ ο κόλπος της Βεγγάλης στα δυτικά του αρχιπελάγους.

Η πρωτεύουσα της ενωσιακής επικράτειας είναι το Πορτ Μπλαιρ. Η συνολική έκταση του αρχιπελάγους είναι περίπου 8.249 τ.χλμ. Η επικράτεια χωρίζεται σε τρεις επαρχίες: την επαρχία Νικομπάρ με πρωτεύουσα το Καρ Νικομπάρ, την επαρχία Νοτίου Ανταμάν με πρωτεύουσα το Πορτ Μπλαιρ, καθώς και την επαρχία Βορείου και Μέσου Ανταμάν με πρωτεύουσα το Μαγιαμπαντάρ.

Στα νησιά εδρεύει η Εντολή Ανταμάν και Νικομπάρ, η οποία είναι υπό την δικαιοδοσία των Ινδικών Ενόπλων Δυνάμεων.

Τα Νησιά Ανταμάν είναι η πατρίδα των Σεντινελέζων, μιας απομονωμένης εθνότητας. Ίσως οι Σεντινελέζοι είναι ο μόνος γνωστός λαός που δεν έχει ξεπεράσει το τεχνολογικό επίπεδο της παλαιολιθικής περιόδου. Ωστόσο, αυτό αμφισβητείται καθώς έχουν βρεθεί ενδείξεις μεταλλοτεχνίας στο νησί.

Το 2012 η ενωσιακή επικράτεια είχε 380.520 κατοίκους. Η πιο ομιλούμενη μητρική γλώσσα είναι τα βεγγαλικά, ακολουθούμενη από τα χίντι και τα ταμίλ. Στα νησιά Ανταμάν ζουν περίπου 400 με 450 αυτόχθονες Ανταμανέζοι. Στα νησιά Νικομπάρ ζουν λίγες χιλιάδες ιθαγενών Νικομπαρέζων. Το μεγαλύτερο μέρος του πληθυσμού του αρχιπελάγους κατάγεται από εσωτερική μετανάστευση.
Έστερ Μαρία Έλφινστον του Κιθ

Η Έστερ Μαρία Έλφινστον του Κιθ ("Hester Maria Elphinstone of Keith", γεννημένη ως Έστερ Μαρία Θρέϊλ "Hester Maria Thrale", 17 Σεπτεμβρίου 1764 - 31 Μαρτίου 1857) ήταν Βρετανίδα ευγενής.

Γεννήθηκε στις 17 Σεπτεμβρίου 1764 στο Σάουθγουορκ, και ήταν κόρη του Ερρίκου Θρέϊλ και της Έστερ Λίντς Σάλουσμπερι. Ονομάσθηκε "Έστερ" από την Βασίλισσα Εσθήρ.

Στις 10 Ιανουαρίου 1808 παντρεύτηκε τον Γεώργιο Έλφινστον, 1ο Υποκόμη Κιθ. Μαζί απέκτησαν ένα παιδί:
*την Λαίδη "Γεωργιάνα" Αυγούστα Ερριέτα (1809-1892), παντρεύτηκε (1) τον Αύγουστο Τσάϊλντ-Βίλιερς. Δεν απέκτησαν παιδιά και (2) τον Γουλιέλμο Γκόντολφιν Όσμπορν. Δεν απέκτησαν παιδιά.

Μετά την τελική ήττα του Ναπολέοντα το 1815, ο Λόρδος Κιθ αποσύρθηκε από το Βασιλικό Ναυτικό και ζούσε με την οικογένεια του στο μεγάλο του κτήμα, όπου είχε κατασκευαστεί ένα υπέροχο κάστρο που τώρα είναι το Σκωτσέζικο Αστυνομικό Κολλέγιο.

Πέθανε στις 31 Μαρτίου 1857 στο Λονδίνο σε ηλικία 92 ετών.
Βόρεια Φριζική γλώσσα

Η Βόρεια Φριζική γλώσσα (βόρεια φριζικά: "nordfriisk") είναι μία μειονοτική γλώσσα στην Γερμανία που μιλιέται από 10.000 ομιλητές στην Βόρεια Φρισία. Η Βόρεια Φριζική γλώσσα είναι μέλος των Φριζικών γλωσσών. Η γλώσσα αποτελείται από 10 διαλέκτους, οι οποίες χωρίζονται σε 2 υποκατηγορίες: την νησιωτική ομάδα και την ηπειρωτική ομάδα.
Σωτήριος Αξιοτιάδης

Ο Σωτήριος Αξιοτιάδης ("λατινικό αλφάβητο : Sotirios Axiotiades"), γεννημένος στην Βηρυτό το 1961, είναι παλαίμαχος Λιβανέζος αθλητής των χιονοδρομιών-σκιέρ.

Εκπροσώπησε τον Λίβανο στους Χειμερινούς Ολυμπιακούς Αγώνες του 1984 στο Σεράγεβο της τότε Γιουγκοσλαβίας όπου είχε αγωνιστεί στο σλάλομ και το γιγάντιο σλάλομ.
Σάρα ΜακΚορκουντέιλ

Η Σάρα ΜακΚορκουντέιλ ("Sarah McCorquodale", γεννημένη ως Ελισάβετ Σάρα Λαβίνια Σπένσερ "Elizabeth Sarah Lavinia Spencer", 19 Μαρτίου 1955 -) είναι Βρετανίδα ευγενής και αδελφή της Νταϊάνα, Πριγκίπισσας της Ουαλίας.
Μουνίρ Ιτανί

Ο Μουνίρ Ιτανί ("λατινικό αλφάβητο : Munir Itani, αραβικά : منير عيتاني"), είναι παλαίμαχος Λιβανέζος αθλητής των χιονοδρομιών-σκιέρ.

Από τους πρώτους στον Λίβανο που ασχολήθηκαν με το αλπικό σκι, το 1934 μαζί με τον Μωρίς Ταμπέτ και τις Αντρέ Κασό και Αϊμέ Κετανέ, ίδρυσαν το "Le Club Libanais" το πρώτο χιονοδρομικό κέντρο στον Λίβανο.

Εκπροσώπησε τον Λίβανο στους Χειμερινούς Ολυμπιακούς Αγώνες του 1948 στο Σεντ Μόριτζ της Ελβετίας στο σλάλομ. Ήταν η πρώτη φορά που ο Λίβανος συμμετείχε στους χειμερινούς Ολυμπιακούς αγώνες.
Λαίδη Νταϊάνα Μπιούκλερκ

Η Λαίδη Νταϊάνα Μπιούκλερκ "(το γένος" Σπένσερ, 24 Μαρτίου 1734 - 1 Αυγούστου 1808) ήταν Αγγλίδα ευγενής και καλλιτέχνιδα .
Άλμπιν Κούρτι

Ο Άλμπιν Κούρτι (Albin Kurti, γεννήθηκε στις 24 Μαρτίου 1975) είναι πολιτικός του Κοσόβου και ακτιβιστής. Υπηρέτησε ως ο 4ος πρωθυπουργός από τις 3 Φεβρουαρίου 2020 ως τις 3 Ιουνίου 2020. Είναι επίσης αρχηγός του πολιτικού κινήματος και κόμματος Vetëvendosje (Αυτοπροσδιορισμός). Το 1997 ήταν αντιπρόεδρος του Συλλόγου Φοιτητών του Πανεπιστημίου της Πρίστινα και συνοργάνωσε τις ειρηνικές διαδηλώσεις του 1997 και 1998. Εκλέγεται από το 2010 μέλος της Συνέλευσης του Κοσόβου.

Μετά τις βουλευτικές εκλογές του 2019 , στις οποίες κέρδισε η αντιπολίτευση, ο Κούρτι ανέλαβε πρωθυπουργός.

Στον απόηχο της πανδημίας του νέου κορονοϊού, η Συνέλευση καταψήφισε την κυβέρνηση, καθώς με 82 υπέρ ενέκρινε πρόταση δυσπιστίας εναντίον της.
Ουότερλου Χοκς

Οι Ουότερλου Χοκς (αγγλικά: "Waterloo Hawks") ήταν ομάδα καλαθοσφαίρισης του NBA. Ο σύλλογος είχε έδρα το Ουότερλου της Άιοβα και χρησιμοποίησε ως γήπεδο το McElroy Auditorium.
Μισέλ Σαμέν

Ο Μισέλ Σαμέν ("λατινικό αλφάβητο : Michel Samen, αραβικά : ميشال سمن"), ήταν Λιβανέζος αθλητής των χιονοδρομιών-σκιέρ.

Ήταν ο πρώτος Λιβανέζος που αγωνίστηκε με τα χρώματα του Λιβάνου σε διεθνείς αγώνες στην πρώτη συμμετοχή της χώρας σε διεθνείς αγώνες σκι στο Σαμονί της Γαλλίας το 1947. Διετέλεσε γραμματέας της διοικητικής επιτροπής της Ομοσπονδίας Σκι του Λιβάνου την περίοδο 1961-1965.
Βαχίντ Σελίμοβιτς

Ο Βαχίντ Σελίμοβιτς (σερβικά: "Vahid Selimović", κυριλλικά: Вахид Селимовић, γενν. στις 3 Απριλίου 1997) είναι Λουξεμβούργιος επαγγελματίας ποδοσφαιριστής με βοσνιακή καταγωγή. Αγωνίζεται ως κεντρικός αμυντικός για τον ΟΦΗ. 

Γεννήθηκε στο Λουξεμβούργο, υπήρξε διεθνής με τη Σερβία σε επίπεδο νέων, αλλά εκπροσώπησε την Εθνική Λουξεμβούργου σε επίπεδο ανδρών.
Γιάννης Ιατρούδης

Ο Γιάννης Ιατρούδης (γενν. στις 2 Φεβρουαρίου 1999) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μέσος και επιθετικός για την ολλανδική Φόλενταμ, με μορφή δανεισμού από την ΑΕΚ.
Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ ("Louise Sophie von Schleswig-Holstein-Sonderburg-Augustenburg", 8 Απριλίου 1866 - 28 Απριλίου 1952) ήταν κόρη του Φρειδερίκου Η΄, Δούκα του Σλέσβιχ-Χόλσταϊν.
Κουρνάτ ας Σαουντά

Το Κουρνάτ ας Σαουντά (αραβικά: "القرنة السوداء‎ - Qurnat as Sawdā") είναι το υψηλότερο όρος στο Λίβανο και την περιοχή του Λεβάντε, σε ύψος 3.088 μέτρα πάνω από την επιφάνεια της θάλασσας. Βρίσκεται στην Οροσειρά του Λιβάνου, κοντά στην πόλη Μπσαρί του Βόρειου Λιβάνου, 30 χιλιόμετρα νοτιοανατολικά της Τρίπολης. Πήρε την ονομασία «Η Μαύρη Κορυφή» από το πολυετές χιόνι, που κάθε τέλος καλοκαιριού γίνεται σκούρο, έως ότου καλυφθεί από το χιόνι της επόμενης χρονιάς.

Η αρχική σημασία του Κουρνάτ ας Σαουντά ("ܩܪܢܬ ܣܗܕ̈ܐ") στα αραμαϊκά συριακά σημαίνει «βουνό των μαρτύρων» και σχετίζεται με την μαμελουκική επίθεση που δέχτηκε η χριστιανική περιοχή του Μπσαρί κατά τον 13ο αιώνα και με εκείνους που σκοτώθηκαν στο βουνό προσπαθώντας να ξεφύγουν από την ισλαμική εισβολή. Αργότερα, όταν οι Λιβανέζοι Χριστιανοί έπαψαν να ομιλούν την συριακή γλώσσα, η σημασία ξεχάστηκε όμως το όνομα του βουνού παρέμεινε το ίδιο, όπως και τα περισσότερα ονόματα των κοντινών χωριών.

Στους πρόποδες του βουνού βρίσκεται ένα κεδρόδασος ("Cedrus libani"), από το οποίο είναι ο ορατό το Όρος Σανίν, το Όρος Ερμών και η Βηρυτός.
Ναός Αρτέμιδος Κνακεάτιδος

Ο Ναός Αρτέμιδος Κνακεάτιδος είναι ένας αρχαίος ελληνικός ναός του 6ου αι. π.Χ., χτισμένος έξω από το χωριό Μαυρίκι της Αρκαδίας, στη θέση "Ψηλή Ράχη" του όρους Μαρμαροβούνι, σε υψόμετρο 1.250 μέτρων. Είναι αφιερωμένος στη θεά Αρτέμιδα. Σήμερα σώζονται μόνο ερείπιά του, γεγονός που κατέστησε δυνατή την αναπαράστασή του σε μεγάλο βαθμό.

Αποτελείτο εξ ολοκλήρου από μάρμαρο Δολιανών. Πιστεύεται ότι αποτέλεσε τον πρώτο ναό του Ελλαδικού χώρου χτισμένο αποκλειστικά από αυτό το υλικό. Ο ναός ήταν δωρικού ρυθμού και τεχνοτροπίας της "«Αιγινήτικης Σχολής»". Είχε ένα μεγάλο άγαλμα της ίδιας της θεάς Αρτέμιδος, φτιαγμένο από έβενο, ένα μικρό τμήμα του οποίου έχει διασωθεί. Ο ναός αναφέρεται και από τον Παυσανία στα Αρκαδικά:

Υπάρχουν ενδείξεις ότι η θεά Άρτεμις λατρευόταν στην περιοχή ήδη από τον 8ο αι. π.Χ.
Δημήτρης Χριστοδούλου

Ο Δημήτρης Χριστοδούλου (4 Απριλίου 1924 - 5 Μαρτίου 1991) ήταν Έλληνας ποιητής, συγγραφέας και στιχουργός. Πολλά από τα ποιήματά του μελοποιήθηκαν από σημαντικούς Έλληνες μουσικοσυνθέτες, μεταξύ των οποίων οι Μίκης Θεοδωράκης, Μάνος Λοΐζος και Μίμης Πλέσσας.
Ιερά Μητρόπολις Νικομηδείας

Η Ιερά Μητρόπολις Νικομηδείας ήταν μια επαρχία (Μητρόπολη) του Οικουμενικού Πατριαρχείου Κωνσταντινουπόλεως στη βορειοδυτική Μικρά Ασία, στην σημερινή Τουρκία. Ο Χριστιανισμός εξαπλώθηκε στη Νικομήδεια ήδη από τον 1ο αιώνα μ.Χ. Μετά την κατάληψη της πόλης από τους Οθωμανούς Τούρκους στις αρχές του 14ου αιώνα, η έδρα παρέμεινε για μια περίοδο κενή. Η Μητρόπολη αποκαταστάθηκε κατά τον 15ο αιώνα και παρέμεινε ενεργή μέχρι την ελληνοτουρκική ανταλλαγή πληθυσμών του 1922-1923.
Βικτώρια της Έσσης-Ρότενμπουργκ

Η Βικτώρια της Έσσης-Ρότενμπουργκ ("Viktoria von Hessen-Rotenburg", 25 Φεβρουαρίου 1728 - 1 Ιουλίου 1792) ήταν κόρη του Ιωσήφ, Κληρονομικού Πρίγκιπα της Έσσης-Ρότενμπουργκ.

Γεννήθηκε στις 25 Φεβρουαρίου 1728 στο Ρότενμπουργκ αν ντερ Φούλντα, και ήταν το μεγαλύτερο παιδί και κόρη του Ιωσήφ, Κληρονομικού Πρίγκιπα της Έσσης-Ρότενμπουργκ και της Χριστίνας του Ζαλμ.

Στις 23 Δεκεμβρίου 1745 παντρεύτηκε τον Κάρολο, Πρίγκιπα του Σουμπίζ στο Κάστρο των Ροάν στη Σαβέρν. Το ζευγάρι δεν απέκτησε απογόνους.

Πέθανε την 1η Ιουλίου 1792 στο Παρίσι σε ηλικία 64 ετών. Είναι θαμμένη στο Κάστρο Ρότενμπουργκ.
Λουίζα του Σλέσβιχ-Χόλσταϊν-Σόντερμπουργκ-Μπεκ

H Λουίζα του Σλέσβιχ-Χόλσταϊν-Σόντερμπουργκ-Μπεκ ("Luise von Schleswig-Holstein-Sonderburg-Beck", 28 Σεπτεμβρίου 1783 - 24 Νοεμβρίου 1803) ήταν κόρη του Φρειδερίκου Κάρολου Λουδοβίκου, Δούκα του Σλέσβιχ-Χόλσταϊν-Σόντερμπουργκ-Μπεκ.
Τριμερής Επιτροπή

Η Τριμερής Επιτροπή (αγγλικά:The Trilateral Commission) είναι μια μη κυβερνητική οργάνωση που δημιουργήθηκε το 1973 με πρωτοβουλία της ηγετικής ομάδας της Λέσχης Μπίλντερμπεργκ (Bilderberg Club) και του Συμβουλίου Εξωτερικών Σχέσεων (Council on Foreign Relations), συμπεριλαμβανομένων των Ντέιβιντ Ροκφέλερ, Χένρυ Κίσινγκερ και Ζμπίγκνιου Μπρζεζίνσκι. Η επιτροπή περιλαμβάνει 300 έως 400 μέλη από τους πιο αναγνωρισμένους επιχειρηματίες, πολιτικούς και διανοούμενους προερχόμενους από τη Δυτική Ευρώπη, τη Βόρεια Αμερική και την περιοχή της Ασίας-Ειρηνικού (κράτη μέλη του ΟΟΣΑ). Όπως και η Λέσχη Μπίλντερμπεργκ, είναι υποστηρικτής της παγκοσμιοποίησης.
Ναγκίμπ Μπάρακ

Ο Ναγκίμπ Μπάρακ ("λατινικό αλφάβητο :Nagib Barrak"), γεννημένος στις 30 Νοεμβρίου 1939, ήταν Λιβανέζος αθλητής των χιονοδρομιών-σκιέρ.

Ο Μπάρακ εκπροσώπησε τον Λίβανο στους Χειμερινούς Ολυμπιακούς Αγώνες του 1968 στη Γκρενόμπλ της Γαλλίας. Συμμετείχε στο γιγάντιο σλάλομ όπου κατέλαβε την 81η θέση.
Ντάνι Αμπουναούμ

Ο Ντάνι Αμπουναούμ γεννημένος στις 23 Οκτωβρίου 1969, ήταν Λιβανέζος αθλητής των χιονοδρομιών-σκιέρ.

Ο Αμπουναούμ εκπροσώπησε τον Λίβανο στους Χειμερινούς Ολυμπιακούς Αγώνες του 1992 στη  Αλμπερβίλ της Γαλλίας. Συμμετείχε στο γιγάντιο σλάλομ όπου κατέλαβε την 88η θέση και στο σλάλομ όπου τερμάτισε 62ος.
Σοφία Χριστίνα του Βρανδεμβούργου-Μπαϊρόιτ

Η Σοφία Χριστίνα του Βρανδεμβούργου-Μπαϊρόιτ ("Sophie Christine von Brandenburg-Bayreuth", 4 Ιανουαρίου 1710 - 13 Ιουνίου 1739) ήταν κόρη του Γεωργίου Φρειδερίκου Καρόλου Μαργράβου του Βρανδεμβούργου-Μπαϊρόιτ.
La Celestina

La Celestina είναι το όνομα με το οποίο έχει γίνει γνωστή η Ιλατραγωδία της Καλλιστώς και της Μελίβοιας, που αποδίδεται στον Φερνάντο δε Ρόχας. Η σύνθεσή του χρονολογείται από τα τελευταία χρόνια του 15ου αιώνα, κατά τη διάρκεια της βασιλείας των Καθολικών Μονάρχων στην Ισπανία και η εξαιρετική επιτυχία της έκδοσης ξεκίνησε τον 16ο αιώνα και συνεχίστηκε, με σκαμπανεβάσματα, μέχρι την απαγόρευσή του το 1792.

Κατηγορία:Ισπανικά θεατρικά έργα
Κατηγορία:Βιβλία του 15ου αιώνα
Διακήρυξη του Πίλνιτς

μικρογραφία|320x320εσ|Η συνάντηση στο κάστρο του Πίλνιτς το 1791. Ελαιογραφία του J. H. Schmidt, 1791.
Η Διακήρυξη του Πίλνιτς (Γαλλικά: La déclaration de Pillnitz) εκδόθηκε στις 27 Αυγούστου 1791 στο κάστρο του Πίλνιτς κοντά στη Δρέσδη (Σαξονία) από τον Φρειδερίκο Γουλιέλμο Β΄ της Πρωσίας και τον Λεοπόλδο Β΄ της Αγίας Ρωμαϊκής Αυτοκρατορίας, που ήταν αδελφός της Μαρίας Αντουανέτας. Διακήρυξε την κοινή υποστήριξη της Αγίας Ρωμαϊκής Αυτοκρατορίας και της Πρωσίας στον Βασιλιά Λουδοβίκο ΙΣΤ' της Γαλλίας κατά της Γαλλικής Επανάστασης.
Κυβερνείο Ακάρ

Το Κυβερνείο Ακάρ (αραβικά: محافظة ) είναι το βορειότερο κυβερνείο του Λιβάνου. Περιλαμβάνει το Νομό Ακάρ, ο οποίος με τη σειρά του υποδιαιρείται σε 121 δήμους. Η πρωτεύουσα του κυβερνείου είναι η Χάλμπα. Καλύπτει μια έκταση 788 χλμ2 και οριοθετείται από τη Μεσόγειο Θάλασσα στα δυτικά, το Βόρειο Κυβερνείο στα νότια, το Κυβερνείο Μπάαλμπεκ-Χερμέλ στα νοτιοανατολικά και τα συριακά Κυβερνεία Ταρτούς και Χομς στα βόρεια και βορειοανατολικά αντίστοιχα. Η δυτική παράκτια πεδιάδα του κυβερνείου αποτελεί τη δεύτερη μεγαλύτερη γεωργική περιοχή του Λιβάνου, μετά την Κοιλάδα Μπεκάα, ενώ στο ανατολικό τμήμα του κυβερνείου βρίσκονται δασώδη βουνά που έχουν ενταχθεί σε καθεστώς εθνικού πάρκου.

Η Ύπατη Αρμοστεία του ΟΗΕ για τους Πρόσφυγες εκτίμησε το 2015 ότι ο πληθυσμός του κυβερνείου είχε 389.899 κατοίκους, συμπεριλαμβανομένων 106.935 εγγεγραμμένων προσφύγων του Συριακού Εμφυλίου Πολέμου και 19.404 Παλαιστινίων. Ο πληθυσμός αποτελείται κυρίως από Μουσουλμάνους Σουνίτες (70-75%) και ακολουθούν Χριστιανοί, Αλεβίτες και λίγοι Σιίτες. Το Ακάρ είναι το λιγότερο αστικοποιημένο κυβερνείο του Λιβάνου, με το 80% του πληθυσμού να ζει σε αγροτικές περιοχές.

Το Κυβερνείο Ακάρ δημιουργήθηκε με την ψήφιση του Νόμου 522 στις 16 Ιουλίου 2003, μέσω του διαχωρισμού του Νομού Ακάρ από το Βόρειο Κυβερνείο. Η ενεργοποίηση του νόμου ξεκίνησε το 2014 με τον διορισμό του πρώτου και νυν κυβερνήτη, Ιμάντ Λαμπάκη, όμως παραμένει ακόμη σε ελλιπές στάδιο. Η περιοχή του Ακάρ θεωρείται ιστορικά περιθωριοποιημένη και παραμελημένη από την κεντρική κυβέρνηση της Βηρυτού, ενώ παραμένει η φτωχότερη περιοχή του Λιβάνου και έχει το υψηλότερο ποσοστό αναλφαβητισμού της χώρας. Ακόμη, πάσχει από έλλειψη βασικών υποδομών και υπηρεσιών. Η πρόσφατη εισροή Σύρων προσφύγων έχει επιδεινώσει αυτά τα προβλήματα, με το ποσοστό ανεργίας στο κυβερνείο να φθάνει σχεδόν στο 60%, το 2015.
Τέοντορ Σάιμπφλουγκ

Ο Τέοντορ Σάιμπφλουγκ (γερμανικά: "Theodor Scheimpflug") (7 Οκτωβρίου 1865 - 22 Αυγούστου 1911) ήταν Αυστριακός στρατηγός που ανέπτυξε μια συστηματική μέθοδο και συσκευή για τη διόρθωση της παραμόρφωσης της προοπτικής σε αεροφωτογραφίες, γνωστές τώρα ως η επώνυμη αρχή Σάιμπφλουγκ. Ωστόσο, αρνήθηκε την εφεύρεσή της, επικαλούμενος ένα αγγλικό δίπλωμα ευρεσιτεχνίας του πρώην Γάλλου φωτογραφικού μηχανικού Ζουλ Καρπεντιέ.
Νεκτάριος της Ωβέρνης

Ο Άγιος Νεκτάριος της Ωβέρνης (γαλ."Nectaire d'Auvergne") τιμάται ως μάρτυρας του 4ου αιώνα και χριστιανικός ιεραπόστολος .

Σύμφωνα με τον Γρηγόριο του Τουρ, ο Νεκτάριος ήταν ένας από τους επτά ιεραπόστολους που έστειλε ο Πάπας Φαβιανός από τη Ρώμη στη Γαλατία για να διαδώσει τον Χριστιανισμό εκεί. Οι άλλοι έξι ήταν ο Γατιανός των Τουρ, ο Τρόφιμος της Αρλ, ο Παύλος της Ναρβόννης, ο Πολεμικός του Λιμόζ, ο Ντένις του Παρισιού και ο Κρόνος του Τουλούζ . 

Ο Νεκτάριος συνοδεύτηκε από τους ιερείς Baudimius (Baudenius, Baudime) και Auditor (Auditeur). Η παράδοση αναφέρει ότι ήταν όλοι αδέλφια. Σύμφωνα με άλλη ο Άγιος Πέτρος και όχι ο Πάπας Φαβιανός έστειλε τον Νεκτάριο και τα αδέρφια του να ευαγγελίσουν τους Γαλάτες. 

Σύμφωνα με μια τρίτη παράδοση, ο Άγιος Ωστρημώνιος διέταξε τον Νεκτάριο να εκχριστιανίσει την πεδιάδα της Λιμούζ στο Μασίφ Σαντράλ . Ο Νεκτάριος μετέτρεψε έναν ναό αφιερωμένο στον Απόλλωνα στο λόφο γνωστό ως Κορναδόρ σε χριστιανική εκκλησία, η οποία έγινε η Βασιλική της Νοτρ Νταμ du Mont Cornadore στο Saint-Nectaire, στο Puy-de-Dôme . Στη συνέχεια, ο Νεκτάριος δολοφονήθηκε από τον τοπικό ειδωλολατρικό ηγέτη, Μπράντουλο.
ΜΚ Μπερόε

Η ΜΚ Μπερόε () είναι βουλγαρικός επαγγελματικός σύλλογος καλαθοσφαίρισης με έδρα τη Στάρα Ζαγόρα. Ο σύλλογος παίζει τα εντός έδρας παιχνίδια του στο Δημοτικό Γήπεδο. Ο σύλλογος ιδρύθηκε το 1958 μετά από μια ένωση μεταξύ των αθλητικών συλλόγων Μπότεφ και Λοκομότιβ. Το 2012, η ομάδα προήχθη στο Πρωτάθλημα Βουλγαρίας.
Κυβερνείο Μπάαλμπεκ-Χερμέλ

Το Κυβερνείο Μπάαλμπεκ-Χερμέλ (αραβικά: "محافظة بعلبك - الهرملمحافظة") είναι ένα κυβερνείο του Λιβάνου, που περιλαμβάνει τους Νομούς Μπάαλμπεκ και Χερμέλ, οι οποίοι με τη σειρά τους υποδιαιρούνται σε συνολικά 74 Δήμους. Η πρωτεύοσα-έδρα του είναι η ιστορική πόλη του Μπάαλμπεκ (αρχαία "Ηλιούπολις"). Το κυβερνείο καλύπτει μια έκταση 3.009 χλμ2 και οριοθετείται από το Κυβερνείο Ακάρ στα βορειοδυτικά, το Βόρειο Κυβερνείο στα δυτικά, το Κυβερνείο της Οροσειράς του Λιβάνου στα νοτιοδυτικά, το Κυβερνείο Μπεκάα στα νότια και τα συριακά κυβερνεία της Χομς και Ριφ Ντιμάσκ στα βορειοανατολικά και νοτιοανατολικά αντίστοιχα. Το Κυβερνείο Μπάαλμπεκ-Χερμέλ καταλαμβάνει το βόρειο τμήμα της Κοιλάδας Μπεκάα, που αποτελεί τη σημαντικότερη γεωργική περιοχή του Λιβάνου.<ref name=statoids/

Η Ύπατη Αρμοστεία του ΟΗΕ για τους Πρόσφυγες εκτίμησε το 2015 ότι ο πληθυσμός του κυβερνείου είχε 416.427 κατοίκους, συμπεριλαμβανομένων 137.788 εγγεγραμμένων προσφύγων του Συριακού Εμφυλίου Πολέμου και 8.117 Παλαιστινίων. Οι Λιβανέζοι υπήκοοι που κατοικούν στο κυβερνείο είναι κυρίως Μουσουλμάνοι Σιίτες και σε μικρότερο ποσοστό Χριστιανοί και Σουνίτες, ενώ ο πληθυσμός των προσφύγων είναι κυρίως Σουνίτες.

Το Κυβερνείο Μπάαλμπεκ-Χερμέλ δημιουργήθηκε με την ψήφιση του Νόμου 522 στις 16 Ιουλίου 2003, μέσω του διαχωρισμού των Νομών Μπάαλμπεκ και Χερμέλ από το Κυβερνείο Μπεκάα. Η έναρξη ισχύος του νέου κυβερνείου ξεκίνησε το 2014, με τον διορισμό του πρώτου και νυν κυβερνήτη, Μπαχίρ Χοντρ. Η περιοχή που ήταν ήδη μια από τις φτωχότερες του Λιβάνου, επιβαρύνθηκε περαιτέρω με την πρόσφατη εισροή Σύρων προσφύγων, οι οποίοι άσκησαν πρόσθετη πίεση στις εύθραυστες υποδομές και υπηρεσίες του κυβερνείου. Το κυβερνείο έχει επηρεαστεί από τη διάχυση του Συριακού Εμφυλίου Πολέμου σε περιοχές του, ειδικά στην περιοχή γύρω από το Αρσάλ και το Ρας Μπάαλμπεκ.
NEL Lines

Η NEL Lines, ήταν ναυτιλιακή εταιρεία της Ελλάδας με έδρα την Μυτιλήνη. Ιδρύθηκε στις 5 Αυγούστου 1972 με την επωνυμία Ναυτιλιακή Εταιρεία Λέσβου Α.Ε. ως εταιρεία λαϊκής βάσης. Οι πρώτοι της μέτοχοι ήταν οι κάτοικοι της Λέσβου και η βασική της προτεραιότητα η αγορά πλοίου για την κάλυψη της ακτοπλοϊκής γραμμής Μυτιλήνη-Χίος-Πειραιάς. Αργότερα, η εταιρία αναπτύχθηκε και δραστηριοποιήθηκε και αλλού.
Can Batlló

Το Can Batlló είναι αυτοδιαχειριζόμενο βιομηχανικό πάρκο που περιλαμβάνει κήπους, εργατικές κατοικίες και δημόσια κτίρια. Βρίσκεται στην Καταλονία, στην περιοχή La Bordeta της Βαρκελώνης, δίπλα στο πάρκο Plaça Cerdà,
Στέλιος Στρατάκος

Ο Στέλιος Στρατάκος (Αθήνα, 14 Σεπτεμβρίου 1914 – 16 Ιουνίου 1998) ήταν Έλληνας αθλητής δρόμων ταχύτητας και μεσαίων αποστάσεων.

Γεννήθηκε το 1914 στην Αθήνα και ήταν αθλητής του Εθνικού Γ.Σ. και του Πανιωνίου Γ.Σ.Σ.. Στο Πανελλήνιο πρωτάθλημα στίβου αναδείχθηκε πρωταθλητής εννέα φορές: τρεις στα 400 μέτρα (1938, 1939, 1948), τέσσερις στα 800 μέτρα (1938, 1939, 1940, 1948) και δύο στα 4 × 400 μέτρα σκυταλοδρομία (1937, 1949). Κατέκτησε το αργυρό μετάλλιο δύο φορές στα 400 μέτρα (1940, 1947<ref name=20/7/1947ebros>Εφημερίδα «Εμπρός», 20/7/1947, σ. 2 "efimeris.nlg.gr", Ανακτήθηκε 5 Αυγούστου 2020</ref>) και το χάλκινο μετάλλιο μία φορά στα 400 μέτρα (1937) και τρεις στα 800 μέτρα (1937, 1947<ref name=21/7/1947ethnos>Εφημερίδα «Έθνος», 21/7/1947, σ. 3 "efimeris.nlg.gr", Ανακτήθηκε 5 Αυγούστου 2020</ref>, 1949<ref name=27/6/1949ethnos>Εφημερίδα «Έθνος», 27/6/1949, σ. 3 "efimeris.nlg.gr", Ανακτήθηκε 5 Αυγούστου 2020</ref>).

Στους Ειδικούς αγώνες σπανίων αγωνισμάτων το 1939 κέρδισε την πρώτη θέση στα 300 μέτρα και στα 600 μέτρα. Στους Πανιώνιους αγώνες κατέκτησε τέσσερις νίκες, δύο στα 400 μέτρα (1945, 1946) και δύο στα 800 μέτρα (1945, 1946). Πέτυχε νέο πανελλήνιο ρεκόρ στα 4 × 400 μέτρα σκυταλοδρομία το 1938 (3:27.4) και το 1948 (3:27.2).

Στους Βαλκανικούς αγώνες της Αθήνας το 1939 κέρδισε το χρυσό μετάλλιο στα 800 μέτρα (2:00.0), στα 4 × 400 μέτρα σκυταλοδρομία (3:31.8) και στη Βαλκανική σκυταλοδρομία (3:27.6). Το 1939 κατέκτησε το αργυρό μετάλλιο στα 400 μέτρα και το 1938 και το 1940 το χάλκινο μετάλλιο στα 800 μέτρα.

Με την εθνική ομάδα στίβου της Ελλάδας συμμετείχε στους Ολυμπιακούς Αγώνες του Λονδίνου το 1948 όπου κατέλαβε την 5η θέση (52.8) στη 12η σειρά του πρώτου γύρου στα 400 μέτρα, την 5η θέση (2:02.2) στην 6η σειρά του πρώτου γύρου στα 800 μέτρα και την 5η θέση (3:33.0) στην 3η σειρά του πρώτου γύρου στα 4 × 400 μέτρα σκυταλοδρομία.

Από το 1951 έως το 1991 διετέλεσε επίσημος κριτής του στίβου σε πολλές σημαντικές αθλητικές διοργανώσεις. Συνέβαλε τα μέγιστα στην ανάπτυξη του στίβου της Καισαριανής και υπήρξε επανειλημμένα Γ.Γ. της Ένωσης Καισαριανής στο ποδόσφαιρο. Πέθανε στις 16 Ιουνίου 1998 στην Αθήνα σε ηλικία 84 ετών και κηδεύτηκε στο Νεκροταφείο Καισαριανής.
Γουστάβο Αδόλφο Μπεκέρ

Ο Γουστάβο Αδόλφο Ντομίνγκεθ Μπαστίδα Κλάουδιο ( Σεβίλλη, 17 Φεβρουαρίου 1836- Μαδρίτη, 22 Δεκεμβρίου 1870 ), γνωστός ως Γουστάβο Αδόλφο Μπεκέρ, ήταν Ισπανός ποιητής και συγγραφέας, εκπρόσωπος του κινήματος του Ρομαντισμού στην Ισπανία. Ως ύστερος ρομαντικός, έχει επίσης συσχετιστεί με το μεταρομαντικό κίνημα. Αν και στη ζωή του είχε ήδη πετύχει κάποια φήμη, μόνο μετά το θάνατό του και μετά τη δημοσίευση όλων των γραπτών του απέκτησε το κύρος που αναγνωρίζεται σήμερα. Το έργο του είναι πολύ δημοφιλές και θεωρείται από κάποιους ο πιο διαβασμένος Ισπανός συγγραφέας μετά τον Μιγκέλ Θερβάντες.
Παραμοναί

Οι Παραμοναί ήταν ένα Βυζαντινό σύνταγμα φρουράς της Παλαιολόγειας περιόδου, του οποίου η λειτουργία μας είναι ασαφής.

Το όνομα προέρχεται από το ελληνικό ρήμα «παραμένω». Σε αντίθεση με άλλες μονάδες φρουράς του Παλαιολόγειου στρατού όπως η Βαραγγιανή Φρουρά, οι Παραμονές στρατολογούνταν από γηγενείς Βυζαντινούς, αν και λίγα άλλα είναι γνωστά γι'αυτές. Η ύπαρξή τους επιβεβαιώνεται με ασφάλεια στις γραπτές πηγές μόνο για την περίοδο από το 1272 έως το 1315. 

Ωστόσο αναφέρονται ακόμη από τον συγγραφέα Ψευδο-Κωδινό στα μέσα του 14ου αιώνα, ο οποίος καταγράφει ότι η φρουρά είχε δύο υποδιαιρέσεις, μία πεζικού και μία άλλη ιππικού, την καθεμία από τις οποίες διοικούσε ένας «αλλαγάτωρ», και ότι όλοι οι στρατιώτες ήταν οπλισμένοι με σπαθιά. Η αλήθεια των λεγομένων του Κωδινού δεν μπορεί να εξακριβωθεί.
Γέφυρα του Ριάλτο

Η Γέφυρα του Ριάλτο ( ) είναι η παλαιότερη από τις τέσσερις γέφυρες που στο Μεγάλο Κανάλι στη Βενετία της Ιταλίας. Σύνδεση του σεστιέρι (συνοικίες) του Αγίου Μάρκου και του Σαν Πόλο, έχει ξαναχτιστεί αρκετές φορές από την πρώτη κατασκευή του ως πλωτή γέφυρα το 1173, και αποτελεί πλέον σημαντικό τουριστικό αξιοθέατο στην πόλη.
Μουσείο ανάγλυφων σχεδιαγραμμάτων

Το Μουσείο ανάγλυφων σχεδιαγραμμάτων (Γαλλικά: Musée des Plans-reliefs) είναι στρατιωτικό μουσείο και στεγάζεται στο Μέγαρο των Απομάχων στο 7ο διαμέρισμα του Παρισιού.Παρουσιάζει μια συλλογή, μοναδική στον κόσμο, σχεδίων-ανάγλυφων οχυρώσεων που χρονολογούνται, ως επί το πλείστον, από τον 17ο έως τον 19ο αιώνα.

Συγκαταλέγεται ανάμεσα στα Εθνικά μουσεία της Γαλλίας.
ΚΚ Νεβέζις

Η ΚΚ Νεβέζις () είναι λιθουανικός επαγγελματικός σύλλογος καλαθοσφαίρισης. Συμμετέχει στο Πρωτάθλημα Λιθουανίας.
Ιβηροαμερικανικό Πολιτιστικό Κέντρο

Το Ιβηροαμερικανικό Πολιτιστικό Κέντρο (, ) είναι πολιτιστική και εκπαιδευτική οργάνωση φτιαγμένη με την βοήθεια του Υπουργείου Πολιτισμού της Ρωσίας και μερικών λατινοαμερικανών πρεσβείων, που προωθεί την κουλτούρα και τις γλώσσες τους. Το κέντρο αποτελεί μέρος της Παρρωσικής Εθνικής Βιβλιοθήκης Ξένης Λογοτεχνίας και έχει το δικό του ταμείο βιβλίων, που αποτελείται από βιβλία στα ισπανικά, πορτογαλικά, καταλανικά, γαλικιανά και ρωσικά.
ΜΚ Βέντσπιλς

Η ΜΚ Βέντσπιλς (λετονικά: "BK Ventspils") είναι λετονικός επαγγελματικός σύλλογος καλαθοσφαίρισης, με έδρα το Βέντσπιλς. Η ομάδα αγωνίζεται στο Πρωτάθλημα Λετονίας (LBL), στη Βαλτική Λίγκα (BBL) και στο Μπάσκετμπολ Τσάμπιονς Λιγκ.
Ωδείο Αθηνών

Το Ωδείο Αθηνών είναι το παλαιότερο εκπαιδευτικό ίδρυμα ερμηνευτικών τεχνών στη σύγχρονη Ελλάδα. Ιδρύθηκε το 1871 από τη μη κερδοσκοπική οργάνωση "Σύνδεσμος Μουσικής και Δράματος".
Εύη Αδάμ

Η Εύη Αδάμ (γεν. Ευαγγελία Αδάμ, 14 Μαρτίου 1970) είναι Ελληνίδα μοντέλο και παρουσιάστρια. Το 1994 έλαβε μέρος στο "Διαγωνισμό Ομορφιάς του ANT1" όπου κατέκτησε τον τίτλο "Μις Ελλάς 1994". Πέρα από την καριέρα της ως μοντέλο, ασχολήθηκε και με την παρουσίαση αναλαμβάνοντας την μουσική εκπομπή "Mega Star" από το 2003 μέχρι το 2007.
Τράπεζα της Πολωνίας

δεξιά|μικρογραφία|400x400εσ| Το νέο κτίριο γραφείων της τράπεζας, 2012.
Η Τράπεζα της Πολωνίας (πολωνικά: Bank Polski) είναι το όνομα δύο πρώην τραπεζών στην Πολωνία, καθεμία από τις οποίες λειτούργησε ως κεντρική τράπεζα. Η πρώτη ιδρύθηκε από τον Πρίγκιπα Φραντσίσεκ Κσαβέρι Ντρούτσκι-Λουμπέτσκι το 1828 στο Βασίλειο της Πολωνίας και λειτούργησε μέχρι το 1885, όταν απορροφήθηκε από την Κρατική Τράπεζα της Ρωσικής Αυτοκρατορίας. Η δεύτερη ιδρύθηκε το 1924 στη Δεύτερη Πολωνική Δημοκρατία από τον Πρωθυπουργό Βουαντίσουαφ Γκράμπσκι και εκκαθαρίστηκε το 1952. Η κληρονομιά τους συνεχίζεται από την παρούσα κεντρική τράπεζα της Πολωνίας, την Εθνική Τράπεζα της Πολωνίας, που ιδρύθηκε το 1945.
Μίκελ Χέρτσογκ

Ο Μίκελ Χέρτσογκ Χέρτσογκ (Ισπανικά: "Mikel Herzog Herzog", γεννημένος στις 16 Απριλίου 1960 στη Μπεργάρα, Γκιπούθκοα, Χώρα των Βάσκων, Ισπανία) είναι Βάσκος τραγουδιστής-τραγουδοποιός γνωστός για τη συμμετοχή του στο .

Ο Χέρτσογκ ήταν μέλος διαφόρων γκρουπ τη δεκαετία του 1980, συμπεριλαμβανομένης της δικής του μπάντας Ébano. Για μικρό χρονικό διάστημα ήταν ο ντράμερ για το συγκρότημα Cadillac και αργότερα έγινε μέλος του La Década Prodigiosa. Έγραψε επίσης τραγούδια για άλλους καλλιτέχνες, συμπεριλαμβανομένου του "Tractor amarillo", το οποίο ήταν επιτυχία για το γκρουπ Zapato Veloz το 1993 και "La Puerta del Colegio" (1991) και "Mi Amada" (1993), επιτυχίες για το Μεξικανικό γκρουπ Magneto (μαζί με τον Alberto Estébanez). Κυκλοφόρησε αρκετά σόλο singles στη δεκαετία του 1990, και το "Hasta el final del mundo", ένα ντουέτο με τη Mónica Naranjo.

Το 1998, ο Χέρτσογκ επιλέχθηκε από τον τηλεοπτικό σταθμό Televisión Española ως Ισπανός εκπρόσωπος για τον 43ο Διαγωνισμό Τραγουδιού της Eurovision με το τραγούδι "¿Qué voy a hacer sin ti?" ("Τι θα κάνω χωρίς εσένα;"). Στο διαγωνισμό, που πραγματοποιήθηκε στο Μπέρμιγχαμ στις 9 Μαΐου, το "¿Qué voy a hacer sin ti;" τερμάτισε στην 16η θέση των 25 συμμετοχών.

Το 2001, ο Χέρτσογκ προσχώρησε στην ομάδα του τηλεοπτικού διαγωνισμού "Operación Triunfo", ο οποίος χρησίμευσε για να επιλέξει τον Ισπανό συμμετέχοντα στο . Ο Χέρτσογκ ήταν ο διευθυντής μετά την ακαδημία, υπεύθυνος για τη συνεχιζόμενη καθοδήγηση των διαγωνιζομένων που έχουν αποκλειστεί, μερικοί από τους οποίους θα παρέχουν υποστηρικτικά φωνητικά για τον νικητή της παράστασης. Το 2007 συμμετείχε και πάλι στην επιλογή της Eurovision της Ισπανίας ως ένας από τους πέντε κριτές στην εκπομπή "Misión Eurovisión 2007".
Γιώργος Νάζος

Ο Γιώργος Νάζος (1862 – 1934) ήταν Έλληνας καθηγητής μουσικής και διευθυντής του Ωδείου Αθηνών. Καταγόταν από μια γνωστή οικογένεια της Τήνου. Αναγνωρίστηκε για το μουσικό ταλέντο του σε νεαρή ηλικία. Το 1881 μετέβη στο Μόναχο της Γερμανίας για να σπουδάσει πιάνο και ανώτερη μουσική θεωρία, επιστρέφοντας στην Ελλάδα το 1886.

}}
Σύμβαση για τα Δικαιώματα του Παιδιού

Η Σύμβαση για τα Δικαιώματα του Παιδιού των Ηνωμένων Εθνών είναι μια διεθνής συνθήκη ανθρωπίνων δικαιωμάτων, η οποία ορίζει τα αστικά, πολιτικά, οικονομικά, κοινωνικά, υγειονομικά και πολιτιστικά δικαιώματα των παιδιών. Η Σύμβαση ορίζει ως παιδί κάθε ανθρώπινο ον κάτω των δεκαοκτώ ετών, εκτός εάν η ηλικία ενηλικίωσης βρίσκεται σε κάποια νεαρότερη ηλικία (16 ή 17 συνήθως).

Τα έθνη που έχουν επικυρώσει ή ενταχθεί στην συμφωνία δεσμεύονται να την τηρήσουν σύμφωνα με την διεθνές δίκαιο. Όταν ένα κράτος έχει υπογράψει τη συνθήκη αλλά δεν την έχει επικυρώσει, δεν δεσμεύεται από τις διατάξεις της σύμβασης αλλά υποχρεώνεται ήδη να μην δρα ενάντια στον στόχο της σύμβασης

Η Επιτροπή για τα Δικαιώματα του Παιδιού αποτελείται από 18 ανεξάρτητους εμπειρογνώμονες και ευθύνεται για την επιτήρηση της τήρησης της σύμβασης από τα κράτη που την επικύρωσαν. Οι κυβερνήσεις απαιτούνται να αναφέρουν και να εμφανίζονται στην Επιτροπή για τα Δικαιώματα των Παιδιών του ΟΗΕ για να εξεταστούν στην πρόοδο που έχουν καταγράψει όσον αφορά την επέκταση της τήρησης της σύμβασης και το καθεστώς των δικαιωμάτων των παιδιών στη χώρα. Οι αναφορές και οι γραπτές απόψεις, καθώς και οι ανησυχίες της επιτροπής μπορούν να διαβαστούν στην ιστοσελίδα της επιτροπής.

Επίσης μεμονωμένα άτομα μπορούν να προσφύγουν στην επιτροπή αν θεωρούν ότι τα δικαιώματα τους κατά την σύμβαση έχουν παραβιαστεί. Η τρίτη δυνατότητα για την επιτήρηση της τήρησης της σύμβασης είναι η έρευνα που μπορεί να κάνει η Επιτροπή με πρωτοβουλία της αν έχει αξιόπιστες πληροφορίες που οδηγούν στην πεποίθηση ότι τα δικαιώματα που δηλώνονται στη σύμβαση έχουν παραβιαστεί από κάποιο κράτος. Ωστόσο, τα "μέλη [...] μπορούν να επιλέξουν να μην συμμετέχουν σε συναφείς ερευνητικές διαδικασίες κατά το χρόνο της υπογραφής, επικύρωσης ή προσχώρησης". Μια φορά το χρόνο, η Επιτροπή υποβάλλει αναφορά στην Τρίτη Επιτροπή της Γενικής Συνέλευσης των Ηνωμένων Εθνών, η οποία λαμβάνει επίσης μια ακρόαση από τον πρόεδρο της επιτροπής για την σύμβαση. Έπειτα η γενική συνέλευση υιοθετεί ένα ψήφισμα για τα δικαιώματα του παιδιού.

Η Γενική Συνέλευση του ΟΗΕ υιοθέτησε τη Σύμβαση και την άνοιξε για υπογραφή στις 20 Νοεμβρίου 1989 (την 30η επέτειο της Διακήρυξης των Δικαιωμάτων του Παιδιού). Τέθηκε σε ισχύ στις 2 Σεπτεμβρίου 1990, αφού επικυρώθηκε από τον απαραίτητο αριθμό εθνών. Στις 8 Σεπτεμβρίου 2020, 196 χώρες ήταν μέλη της σύμβασης, συμπεριλαμβανομένων των μελών του ΟΗΕ με εξαίρεση τις Ηνωμένες Πολιτείες.

Δύο προαιρετικά πρωτόκολλα εγκρίθηκαν στις 25 Μαΐου 2000. Το Πρώτο Προαιρετικό Πρωτόκολλο περιορίζει τη συμμετοχή παιδιών σε ένοπλες συρράξεις και το Δεύτερο Προαιρετικό Πρωτόκολλο που απαγορεύει την πώληση παιδιών, την παιδική πορνεία και την παιδική πορνογραφία. Τα δύο πρωτόκολλα έχουν επικυρωθεί σε πάνω από 170 κράτη. Ένα τρίτο προαιρετικό πρωτόκολλο σχετικά με την επικοινωνία των καταγγελιών εγκρίθηκε τον Σεκέμβριο του 2011 και άνοιξε για υπογραφή στις 28 Φεβρουαρίου 2012. Τέθηκε σε ισχύ στις 14 Απριλίου 2014.
Ντουμούζι

μικρογραφία|227x227εσ|Αρχαίο ανάγλυφο όπου απεικονίζεται ο Ντουμούζι και η Ινάνα.
O Ντουμούζι (Dumuzi ή Tammuz ή Du΄uzi) είναι μία Μεσοποταμιακή θεότητα των Σουμερίων. Ήταν ο σύζυγος της Ινάνα, της θεάς του έρωτα και του πολέμου που είχε υπό την προστασία της την πόλη Ούρουκ. Η Ινάνα ήταν κόρη του θεού του ουρανού Άνου ή του θεού του φεγγαριού Σιν. Μητέρα του Ντουμούζι ήταν η Σιρτούρ, προστάτιδα των προβάτων. Αδελφή του ήταν η Γκεστινάννα, η σύζυγος του Νινγκισζίντα. Οι θεότητες αυτές σχετιζόταν με την γεωργία, την κτηνοτροφία, την γονιμότητα της γης και την αφθονία των αγαθών της φύσης. Ο Ντουμούζι είναι γνωστός ως θεός που προστάτευε τους βοσκούς της Ούρουκ. Μαζί με τον Νινγκισζίντα παρουσιάζονται στην μυθολογία της Μεσοποταμίας ως φύλακες των ουράνιων πυλών του θεού Άνου. Ο Ντουμούζι θεωρείται προστάτης θεός της πόλης Μπατ-Τιμπίρα (σημερινή Μεδίνα).

Η Ινάνα είναι γνωστή με το όνομα αυτό στη σουμεριακή μυθολογία, ενώ στους ακκαδικούς μύθους ονομάζεται Ιστάρ. Είναι από τις σημαντικότερες θεότητες και το όνομά της θεωρείται ταυτόσημο με την έννοια "θεά". Συνήθως απεικονίζεται συνοδευόμενη από διάφορα σύμβολα όπως το αστέρι, ο λέοντας και ο ρόδακας. 

Σύμφωνα με την μεσοποταμιακή μυθολογία, η Ινάνα επισκεπτόταν περιοδικά στη διάρκεια του έτους τον Κάτω Κόσμο και δεν μπορούσε να επιστρέψει στην γη αν δεν άφηνε εκεί κάποιον στη θέση της. Μικρότερες θεότητες, οι δαίμονες, αναλάμβαναν να πηγαίνουν στη γη για να πάρουν από εκεί τον αγαπημένο σύντροφό της, τον Ντουμούζι, και να τον μεταφέρουν στον Κάτω Κόσμο ώστε να την αντικαταστήσει. Έτσι, ο Ντουμούζι όταν πέθανε έγινε θεός του Κάτω Κόσμου. Ο μύθος αυτός έχει πολλές ομοιότητες με το βασικό θέμα του ελληνικού μύθου της αρπαγής Περσεφόνης που ο Άδης πήρε μαζί του στον Κάτω Κόσμο. Όταν την απελευθέρωνε η Περσεφόνη επέστρεφε στην γη και τη μητέρα της, Δήμητρα, και αυτό έφερνε την άνοιξη και την καρποφορία της γης. Ανάμεσα στον ακκαδικό και τον ελληνικό μύθο υπάρχουν όμως και πολλές διαφορές.

Η αδελφή του Ντουμούζι, η Γκεστινάννα, όπως γνωρίζουμε από τις γραπτές πηγές της εποχής που σώθηκαν σε πήλινες πινακίδες σφηνοειδούς γραφής, εκλιπαρούσε τους θεούς για την περιοδική απελευθέρωση του αδελφού της.

Στον λεγόμενο Ιερό Γάμο στον οποίο οι Σουμέριοι βασιλείς παντρεύονται με τελετουργικό-συμβολικό γάμο την θεά Ινάνα, ο βασιλιάς ταυτίζεται με τον Ντουμούζι. Ο Ιερός Γάμος των Σουμερίων σχετίζεται γενικά με την γονιμότητα της βλάστησης, των ζώων και των ανθρώπων. Ο βασιλιάς τελώντας ως Ντουμούζι αυτόν τον γάμο με τη θεά Ινάνα εξασφάλιζε την ευδαιμονία των υπηκόων του και λάμβανε τη θεϊκή έγκριση.
Φιλανθρωπικό Ταμείο για τα Παιδιά της Αρμενίας

Το Φιλανθρωπικό Ταμείο για τα Παιδιά της Αρμενίας'. (Children of Armenia Charitable Fund, COAF, Αρμενικά: Հայաստանի մանուկներ բարեգործական հիմնադրամ (ՔՈԱՖ)) είναι ένας μη κερδοσκοπικός, μη κυβερνητικός οργανισμός που στοχεύει στην ενδυνάμωση των αγροτικών περιοχών της Αρμενίας μέσω προγραμμάτων ανάπτυξης για τα παιδιά της κοινότητας. Σε συνεργασία κυρίως με παιδιά και νέους, η COAF εφαρμόζει εκπαίδευση, υγεία, υπηρεσίες παιδιών και οικογένειας και προγράμματα οικονομικής ανάπτυξης για την ολοκληρωμένη αντιμετώπιση της αγροτικής φτώχειας. Έχει επίσης αναλάβει τη βελτίωση περισσότερων από 170 υποδομών σε χωριά, συμπεριλαμβανομένης της ανακαίνισης σχολείων, κέντρων υγείας, νηπιαγωγείων, κοινοτικών κέντρων, σχολικών καφετεριών, εργαστηρίων δημιουργικότητας, δρόμων και αρδευτικών συστημάτων.

Έχοντας ιδρυθεί το 2004 στο χωριό Καρακέρτ, στην επαρχία Αρμαβίρ, Η COAF έχει επεκταθεί σε 64 χωριά στις επαρχίες Αρμαβίρ, Αρακατζότν, Λορί, Γκεγαρκουνίκ, Σιράκ και Ταβούς, εξυπηρετώντας περισσότερους από 107.000 δικαιούχους. 

Το 2014, η COAF άρχισε να αναπτύσσει μια νέα στρατηγική για την αντιμετώπιση των συστημικών κενών στην αγροτική Αρμενία - την πρωτοβουλία COAF SMART. Το COAF SMART στοχεύει στην περαιτέρω προώθηση των αγροτικών κοινοτήτων αυξάνοντας την προσβασιμότητα σε ολοκληρωμένα προγράμματα, τεχνολογίας και ευκαιρίες σε έναν υπερσύγχρονο κόμβο. Το πρώτο COAF SMART Center βρίσκεται στην επαρχία Λορί της Αρμενίας. Είναι ανοιχτό στους γύρω αγροτικούς πληθυσμούς, με ένα πρόγραμμα σπουδών SMART που ξεκινά από την ηλικία των τριών ετών. Η COAF οραματίζεται το SMART Center ως πρότυπο αγροτικής ανάπτυξης και την αρχή μιας αλλαγής νοοτροπίας για μια ολόκληρη γενιά. Από την εγκαίνια του πρώτου του κέντρου στο Λορί, η COAF στοχεύει να δημιουργήσει ένα SMART Center σε κάθε επαρχία της Αρμενίας.
Θεοδόσης Μαχαίρας

Ο Θεοδόσης Μαχαίρας είναι Έλληνας ποδοσφαιριστής και αγωνίζεται ως επιθετικός στην ΑΕΚ.
Μπενίτο Πέρεθ Γαλδός

Ο Μπενίτο Πέρεθ Γαλδός ("Benito Pérez Galdós", Λας Πάλμας, 10 Μαΐου 1843 - Μαδρίτη, 4 Ιανουαρίου 1920) ήταν Ισπανός μυθιστοριογράφος, θεατρικός συγγραφέας, συγγραφέας και πολιτικός.

Θεωρείται ένας από τους καλύτερους εκπροσώπους του ρεαλιστικού μυθιστορήματος του 19ο αιώνα, όχι μόνο στην Ισπανία και ως πρωτεύουσα του αφηγητή στην ιστορία της λογοτεχνίας στην ισπανική γλώσσα, έως ότου προταθούν από πολλούς ειδικούς και μελετητές του έργου του ως το μεγαλύτερο Ισπανός μυθιστοριογράφος μετά τον Θερβάντες.
μικρογραφία| Οι νέοι Galdós γύρω στο 1863
μικρογραφία| Εξώφυλλο της έκδοσης Hernando το 1935 της πρώτης Εθνικής Επεισόδια : "Trafalgar" .

Ο Γαλδός είναι παραγωγικός συγγραφέας, δημοσιεύοντας 31 μυθιστορήματα, 46 "Episodios Nacionales" ("Εθνικά Επεισόδια"), 23 θεατρικά έργα και το αντίστοιχο 20 τόμων ιστοριών φαντασίας, δημοσιευμάτων και άλλων κειμένων.
Μπασμάτι

μικρογραφία|250x250εσ| Μαγειρεμένο λευκό ρύζι μπασμάτι.
Το μπασμάτι είναι μια ποικιλία αρωματικού μακριού λεπτόκοκκου ρυζιού, που καλλιεργείται παραδοσιακά στην Ινδία και το Πακιστάν. Μέχρι το 2018-19, η Ινδία αντιπροσώπευε το 65% του διεθνούς εμπορίου ρυζιού μπασμάτι, ενώ το Πακιστάν το υπόλοιπο 35%. Πολλές χώρες χρησιμοποιούν εγχώριες καλλιέργειες ρυζιού μπασμάτι. Ωστόσο, το μπασμάτι είναι γεωγραφικά αποκλειστικό σε ορισμένες περιοχές της Ινδίας και του Πακιστάν.

Σύμφωνα με τον ινδικό κυβερνητικό οργανισμό APEDA, μια ποικιλία ρυζιού είναι επιλέξιμη για να ονομαστεί Μπασμάτι εάν έχει ένα ελάχιστο μέσο μήκος προμαγειρεμένου αλεσμένου ρυζιού 6,61 χιλιοστόμετρων και μέσο πλάτος προμαγειρευμένου αλεσμένου ρυζιού έως 2 χιλιοστόμετρων, μεταξύ άλλων παραμέτρων.
Επαρχία Γιαμάτο

thumb|right|300px|Χάρτης των ιαπωνικών επαρχιών (1868) με την επαρχία Γιαμάτο σε κόκκινο.
Η Επαρχία Γιαμάτο (大和国, "Yamato no Kuni") ήταν επαρχία της Ιαπωνίας, στην περιοχή Κινάι, που αντιστοιχεί στην σημερινή Επαρχία Νάρα στην Χονσού. Ονομαζόταν επίσης Ουασού (和州). 

Η περίοδος Γιαμάτο στην ιστορία της Ιαπωνίας αναφέρεται στην ύστερη περίοδο Κοφούν (περίπου 250-538) και την περίοδο Ασούκα (538-710). Ιάπωνες αρχαιολόγοι και ιστορικοί τονίζουν το γεγονός ότι, κατά την πρώιμη περίοδο του Κοφούν, η ηγεσία του Γιαμάτο ήταν σε σύγκρουση με άλλες περιφερειακές δυνάμεις, όπως η επαρχία Κίμπι, κοντά στη σημερινή Επαρχία Οκαγιάμα. Γύρω στον 6ο αιώνα, η τοπική ηγεσία απέκτησε εθνικό έλεγχο και ίδρυσε την Αυτοκρατορική Αυλή στην επαρχία Γιαμάτο.

Το θωρηκτό "Γιαμάτο", η ναυαρχίδα του ιαπωνικού στόλου κατά τη διάρκεια του Β' Παγκοσμίου Πολέμου, πήρε το όνομά του από αυτήν την αρχαία επαρχία.
Μάχη του Μόντλιν

αριστερά|μικρογραφία| Χάρτης της μάχης.
Η Μάχη του Μόντλιν ήταν μάχη που πραγματοποιήθηκε κατά τη διάρκεια της γερμανικής εισβολής του 1939 στην Πολωνία στις αρχές του Β' Παγκοσμίου Πολέμου. Το Φρούριο του Μόντλιν ήταν αρχικά το αρχηγείο του Στρατού του Μόντλιν μέχρι την υποχώρηση του προς τα ανατολικά. Από τις 13 έως τις 29 Σεπτεμβρίου 1939, χρησίμευσε ως αμυντική ακρόπολη για τις πολωνικές δυνάμεις υπό τη διοίκηση του Στρατηγού Βίκτορ Τομί κατά της επίθεσης των γερμανικών μονάδων. Οι μάχες συνδέθηκαν στενά με τη στρατηγική κατάσταση της Πολιορκία της Βαρσοβίας.

Οι πολωνικές δυνάμεις που υπερασπίστηκαν το φρούριο περιελάμβαναν το θωρακισμένο τρένο "Śmierć" («θάνατος») και την αντιαεροπορική πυροβολαρχία του Μόντλιν, η οποία πιστώθηκε με την κατάρριψη περισσοτέρων αεροσκαφών "Luftwaffe" από οποιαδήποτε άλλη σε ολόκληρη την εκστρατεία του Σεπτεμβρίου.

Το Φρούριο του Μόντλιν συνθηκολογήθηκε στις 29 Σεπτεμβρίου, ένα από τα τελευταία που παρέδωσε τα όπλα του στην εκστρατεία, όπου παραδόθηκαν 24.000 στρατιώτες. Αρκετές μέρες νωρίτερα, ο Ρόχους Μις είχε προσπαθήσει να διαπραγματευτεί την παράδοση του φρουρίου παρά τον τραυματισμό του, πράξη για την οποία του απονεμήθηκε ο Σιδηρούς Σταυρός.

Οι στρατιώτες του τμήματος Panzer «Kempf» διέπραξαν τη σφαγή στο Ζακρότσιμ στις 28 Σεπτεμβρίου 1939.
Φιζάκ

Το Φιζάκ (Γαλλικά: Figeac) είναι γαλλική κοινότητα στο νομό Λοτ, στη διοικητική περιοχή Οξιτανία, στα νότια της Γαλλίας.

Είναι η μία από τις δύο υπονομαρχίες του νομού.

Έχει πληθυσμό 9.792 κατοίκους (2017). Οι κάτοικοι αναφέρονται ως Φιζασουά (ζ).
Σωτήρης Αλεξανδρόπουλος

Ο Σωτήρης Αλεξανδρόπουλος (γενν. 26 Νοεμβρίου 2001) είναι Έλληνας ποδοσφαιριστής, ο οποίος αγωνίζεται στον Παναθηναϊκό, κυρίως ως κεντρικός μέσος (χαφ).
Μπένιαμιν Χένριχς

Ο Μπένιαμιν Χένριχς (γερμανικά: "Benjamin Henrichs") (23 Φεβρουαρίου 1997) είναι Γερμανός επαγγελματίας ποδοσφαιριστής, ο οποίος αγωνίζεται ως πλάγιος αμυντικός ή πλάγιος μέσος για την ΡΜ Λειψία, με δανεισμό από την ΑΣ Μονακό.
Αρένα Μπιλμπάο

Η Αρένα Μπιλμπάο (ισπανικά: "Bilbao Arena") είναι κλειστή αρένα στη γειτονιά Μιριμπίγια του Μπιλμπάο στην Ισπανία. Η κεντρική αίθουσα μπορεί να φιλοξενήσει έως 10.014 θεατές για αγώνες καλαθοσφαίρισης. Η κεντρική αίθουσα χρησιμοποιείται επίσης για συναυλίες και άλλα είδη παραστάσεων. Οι εγκαταστάσεις περιλαμβάνουν επίσης πισίνες και γυμναστήρια για χρήση από τους κατοίκους της περιοχής.
La Galatea

thumb|250px|Η Λα Γαλάτεια σε μια εικόνα του Cecilio Pla
Η Γαλάτεια (La Galatea) είναι μυθιστόρημα του Μιγκέλ ντε Θερβάντες που δημοσιεύθηκε το 1585 στην Αλκαλά ντε Ενάρες με τον τίτλο "Πρώτο μέρος της La Galatea, χωρισμένο σε έξι βιβλία" . Ο Ασκάνιο Κολόνα είναι ο αφιερωτής της "La Galatea", ο οποίος τη δεκαετία του 1580 ολοκλήρωσε τις σπουδές του σε δύο πανεπιστήμια της Καστίλης: το Πανεπιστήμιο της Αλκαλά και το Πανεπιστήμιο της Σαλαμάνκα

Το μυθιστόρημα μάλλον άρχισε να γράφεται όταν ο Θερβάντες επέστρεψε από την αιχμαλωσία του στο Αλγέρι (Δεκέμβριος 1580). Είχε λίγη επιτυχία στα βιβλιοπωλεία, ειδικά σε σύγκριση με την τεράστια επιτυχία της "Diana" του Χόρχε δε Μοντεμαγιόρ και της "Diana enamorada" του Γασπάρ Χιλ Πόλο. Ο Θερβάντες καθ 'όλη τη διάρκεια της ζωής του εκτιμούσε ιδιαίτερα το μυθιστόρημα και η πρόθεσή του ήταν να δημοσιεύσει το δεύτερο μέρος, αλλά πέθανε χωρίς να το κάνει.

Κατηγορία:Σελίδες με μη επιθεωρημένες μεταφράσεις
Αρένα Μπισκάγια

Η Αρένα Μπισκάγια (βασκικά: "Bizkaia Arena") είναι κλειστή αρένα στο Μπαρακάλντο του Μείζονος Μπιλμπάο. Είναι η μεγαλύτερη αίθουσα πολλαπλών χρήσεων στην Ισπανία, καθώς μπορεί να φιλοξενήσει έως 26.000 άτομα και 15.414 για αθλήματα εσωτερικού χώρου. Η αρένα είναι μέρος του συγκροτήματος του Εκθεσιακού Κέντρου του Μπιλμπάο (BEC), του Εκθεσιακού και Συνεδριακού Κέντρου του Μπιλμπάο και της Μπισκάγια, η οποία εγκαινιάστηκε τον Απρίλιο του 2004.

Ο χώρος φιλοξενεί τακτικά αγώνες καλαθοσφαίρισης, για τους οποίους έχει χωρητικότητα 15.414 θεατών. Ήταν ένα από τα έξι γήπεδα που χρησιμοποιήθηκαν για το Παγκόσμιο Κύπελλο Καλαθοσφαίρισης του 2014, που διοργανώθηκε από την Ισπανία. Η αρένα φιλοξένησε τα ετήσια MTV Europe Music Awards το 2018, καθώς τα βραβεία φιλοξενήθηκαν στην Ισπανία για τρίτη φορά και για πρώτη φορά στο Μπιλμπάο.
Μπόντο Ίλγκνερ

Ο Μπόντο Ίλγκνερ (γερμανικά: "Bodo Illgner") (7 Απριλίου 1967) είναι Γερμανός πρώην ποδοσφαιριστής, ο οποίος αγωνιζόταν ως τερματοφύλακας.

Κατά τη διάρκεια της σταδιοδρομίας του έπαιξε για την ΦΚ Κολωνία και τη Ρεάλ Μαδρίτης και βοήθησε τη Δυτική Γερμανία στο Παγκόσμιο Κύπελλο του 1990, όπου έγινε ο πρώτος τερματοφύλακας που κράτησε καθαρή εστία σε τελικό του Παγκοσμίου Κυπέλλου.
Αντρέα Τορνιέλλι

Ο Αντρέα Τορνιέλλι ("Andrea Tornielli", γενν. 19 Μαρτίου 1964) είναι Ιταλός δημοσιογράφος και συγγραφέας θρησκευτικών θεμάτων.
Tyrrell Racing

Η Tyrrell Racing ήταν Βρετανική ομάδα η οποία απ' το 1968 μέχρι και το 1998 μετείχε στη Φόρμουλα 1.
Τζοβάννι Φραντσέσκο Τζεμέλλι Καρέρι

Ο Τζοβάννι Φραντσέσκο Τζεμέλλι Καρέρι ("Giovanni Francesco Gemelli Careri", 1651-1725) ήταν Ιταλός ταξιδευτής του 17ου αιώνα. Υπήρξε ένας από τους πρώτους Ευρωπαίους που γύρισαν τον κόσμο εξασφαλίζοντας την ιδιότητα του επιβάτη σε εμπορικά πλοία. Τα ταξίδια του, που έγιναν για την ευχαρίστηση και όχι για το κέρδος, πιθανότατα ενέπνευσαν το μυθιστόρημα "Ο γύρος του κόσμου σε 80 ημέρες". Κάποιοι τον υποπτεύονταν ότι κατασκόπευε για λογαριασμό του Βατικανού στα ταξίδια του.
Λεονάρντο Φέα

Ο Λεονάρντο Φέα ("Leonardo Fea", 24 Ιουλίου 1852 – 27 Απριλίου 1903) ήταν Ιταλός εξερευνητής, ζωολόγος, φυσιοδίφης και ζωγράφος, που γεννήθηκε και πέθανε στο Τορίνο.
Φρούριο Ριφά

Το Φρούριο Ριφά () είναι φρούριο στη Ριφά του Μπαχρέιν.
Φρούριο Μπου Μάχερ

Το Φρούριο Μπου Μάχερ (, μερικές φορές ονομάζεται Φρούριο Αμπού Μάχερ) είναι φρούριο που βρίσκεται στο Χαλάτ Μπου Μάχερ, στο Βασίλειο του Μπαχρέιν. Το 2012, το φρούριο αναγνωρίστηκε ως μέρος του Μονοπατιού Μαργαριταριών του Μπαχρέιν, Μνημείου Παγκόσμιας Κληρονομιάς της UNESCO.
SpaceX Starship

μικρογραφία|450x450εσ|Το πρωτότυπο Starship SN9
To SpaceX Starship είναι ένα πλήρως επαναχρησιμοποιήσιμο πυραυλικό σύστημα, δύο σταδίων, βαρέων φορτίων υπο ανάπτυξη από την ιδιωτική διαστημική εταιρεία SpaceX. Το σύστημα αποτελείτε από τον κύριο πύραυλο με όνομα Super Heavy και το διαστημόπλοιο του δεύτερου σταδίου που και αυτό αποκάλυπτε Starship. 

Σκοπός του επανδρωμένου αυτού οχήματος είναι οι πτήσεις σε ολόκληρη την Γη, η εκτόξευση φορτίου (μπορεί να μεταφέρει μέχρι και 100 τόνους φορτίου σε τροχιά) σε τροχιά γύρω από τον γαλάζιο πλανήτη. Σχεδιάζεται ακόμη να εκτοξέυεται σε τροχιά γύρω και η Σελήνη και η προσεδάφιση στον φυσικό μας δορυφόρο. Το 2022 θα προσεδαφιστεί ένα μη επανδρωμένο διαστημόπλοιο στον Άρη και το 2024 μία επανδρωμένη αποστολή, η οποία θα ανοίξει τον δρόμο για την κατάκτηση και τον αποικισμό του Κόκκινου Πλανήτη. Η χωριτικότητά του υπολογίζεται στα 100 άτομα.
Στέφαν Μπέλοφ

Ο Στέφαν Μπέλοφ (Γκίζεν τέως Δυτικής Γερμανίας 20 Νοεμβρίου 1957 - Σπα Βελγίου 1η Σεπτεμβρίου 1985) ήταν τέως Δυτικογερμανός οδηγός αγώνων. Το πέρασμά του απ' τη Φόρμουλα 1 ήταν πολύ σύντομο. Συγκεκριμένα μετείχε εκεί τα έτη 1984 και 1985 με την ομάδα Tyrrell. Συνολικά πήρε μέρος σε 22 Γκραν Πρι απ' τα οποία εκκίνησε στα 20. Το 1ο απ' αυτά ήταν το Βραζιλιάνικο Γκραν Πρι του 1984 και το τελευταίο το Ολλανδικό Γκραν Πρι του 1985. Δεν μπόρεσε να σημειώσει κανένα αξιόλογο αποτέλεσμα.